***การคัดเลือกชุมชน องค์กร อำเภอ และจังหวัดคุณธรรมต้นแบบโดดเด่น***

***ประจำปีงบประมาณ พ.ศ. ๒๕๖๕***

***ชุมชนคุณธรรมต้นแบบโดดเด่น***

ให้คณะอนุกรรมการส่งเสริมคุณธรรมระดับจังหวัด และคณะอนุกรรมการส่งเสริมคุณธรรมกรุงเทพมหานคร คัดเลือกชุมชนคุณธรรมต้นแบบ (ระดับที่ 3) ที่มีความโดดเด่น จังหวัดละ 1 ชุมชน โดยใช้เกณฑ์การคัดเลือกชุมชนคุณธรรมต้นแบบโดดเด่น (70 คะแนน)

***องค์กรคุณธรรมต้นแบบโดดเด่น***

**1. องค์กรที่ตั้งอยู่ในส่วนภูมิภาค**

ให้คณะอนุกรรมการส่งเสริมคุณธรรมระดับจังหวัด คัดเลือกองค์กรคุณธรรมต้นแบบ (ระดับที่ 3) ที่มีความโดดเด่น จังหวัดละ 1 องค์กร

**2. องค์กรที่ตั้งอยู่ในส่วนกลาง**

- กระทรวง ให้คณะอนุกรรมการส่งเสริมคุณธรรมระดับกระทรวงแต่ละกระทรวงคัดเลือกองค์กรคุณธรรมต้นแบบ (ระดับที่ 3) จากองค์กรระดับกรมหรือเทียบเท่าที่มีความโดดเด่น กระทรวงละ   
1 องค์กร โดยองค์กรที่ได้รับคัดเลือกจะต้องมีองค์กรในสังกัดที่ประเมินได้ในระดับ “คุณธรรมต้นแบบ” จำนวนไม่น้อยกว่า ๖๐%

- กรุงเทพมหานคร ให้คณะอนุกรรมการส่งเสริมคุณธรรมกรุงเทพมหานครคัดเลือกองค์กรคุณธรรมต้นแบบ (ระดับที่ 3) จากองค์กรในสังกัดกรุงเทพมหานคร (ที่มีผู้บริหารระดับอำนวยการสูงขึ้นไป  
หรือเทียบเท่า) ที่มีความโดดเด่น จำนวน 1 องค์กร โดยองค์กรที่ได้รับคัดเลือกจะต้องมีองค์กรในสังกัด  
ที่ประเมินได้ในระดับ “คุณธรรมต้นแบบ” จำนวนไม่น้อยกว่า ๖๐%

- องค์กรอิสระ องค์กรภาคธุรกิจ องค์กรภาคเอกชน สมาคม ฯลฯ ในพื้นที่กรุงเทพมหานคร ให้คณะอนุกรรมการด้านการประเมินชุมชน องค์กร อำเภอ และจังหวัดคุณธรรม คัดเลือกองค์กรคุณธรรมต้นแบบ (ระดับที่ 3) ที่มีความโดดเด่น จำนวน 1 องค์กร

***อำเภอคุณธรรมต้นแบบโดดเด่น***

ให้คณะอนุกรรมการส่งเสริมคุณธรรมระดับจังหวัด คัดเลือกอำเภอคุณธรรมต้นแบบ (ระดับที่ 3)   
ที่มีผลงานโดดเด่น จังหวัดละ 1 อำเภอ

***จังหวัดคุณธรรมต้นแบบโดดเด่น***

ให้กระทรวงมหาดไทย คัดเลือกจังหวัดคุณธรรมต้นแบบ (ระดับที่ 3) ที่มีผลงานโดดเด่น จำนวน 5 จังหวัด